**YMPÄRISTÖPALVELUT HELMI TIEDOTTAA  
  
  
Oulaisten Likalanjärveltä 24.7.2023 otetuista lintunäytteistä ei löytynyt lintuinfluenssaa**Oulaisten Likalanjärveltä lähetettiin Ruokavirastoon tutkittavaksi kaksi lokkia 24.7.2023 lintuinfluenssaepäilyn varalta. Ruokavirastossa 2.8.2023 valmistuneen tutkimuksen mukaan näytteistä ei löytynyt lintuinfluenssavirusta.

**Yleisesti**

Suomessa leviää tällä hetkellä luonnonlinnuissa lintuinfluenssa-aalto. Pohjanmaalla virus on levinnyt myös useille turkistarhoille. Todettujen tartuntojen pohjalta Ruokavirasto on asettanut eläintautilain nojalla tartuntavyöhykkeitä, joilla pyritään estämään taudin leviämistä. Ympäristöpalvelut Helmen toiminta-alue (Haapavesi, Oulainen, Siikalatva, Pyhäntä) ei tällä hetkellä kuulu tartuntavyöhykkeeseen, mutta lintuinfluenssan nopean leviämisen vuoksi on suositeltavaa suojata kaikki siipikarja luonnonlintukontakteilta ja niiden ulosteilta myös varsinaisen tartuntavyöhykkeen ulkopuolella.

Ruokavirasto päivittää lintuinfluenssasta ajantasaista tietoa omilla sivuillaan osoitteessa

<https://www.ruokavirasto.fi/teemat/lintuinfluenssa/>

Luonnonvaraisten lintujen joukkokuolemista (yli 10 kpl) tai yksittäisistä kuolleista petolinnuista ilmoitetaan Ympäristöpalvelut Helmen valvonta- tai kunnaneläinlääkärille.

Yksittäisistä kuolleista lokeista ei tarvitse ilmoittaa eläinlääkärille.

Ruokaviraston omilta sivuilta löytyy toimintaohjeet, miten toimia kuolleiden lintujen hävittämisessä

[https://www.ruokavirasto.fi/elaimet/elainten-terveys-ja-elaintaudit/elaintaudit/siipikarja/lintuinfluenssa/usein-kysyttya-lintuinfluenssasta/#toiminta-lintuja-loydettaessa](https://www.ruokavirasto.fi/elaimet/elainten-terveys-ja-elaintaudit/elaintaudit/siipikarja/lintuinfluenssa/usein-kysyttya-lintuinfluenssasta/" \l "toiminta-lintuja-loydettaessa)

**Lisätiedot:**

Harri Heikkilä, ympäristöjohtaja p. 044-7591 471

Sirkka Hankonen, valvontaeläinlääkäri p. 044-7591 472 (4.8.2023 asti)

Serina Malmberg, valvontaeläinlääkäri p. 044-7591 454 (8.8.2023 alkaen)